A4-0403/97

Ψήφισμα σχετικά με τις διατλαντικές εμπορικές και οικονομικές σχέσεις

Το Ευρωπαϊκό Κοινοβούλιο,

- έχοντας υπόψη την Διατλαντική Διακήρυξη για τις σχέσεις ΕΚ-ΗΠΑ στις 22 Νοεμβρίου 1990 ((Δελτίο Ευρωπαϊκών Κοινοτήτων 11-1990, σημείο 1.5.3.)),

- έχοντας υπόψη τη Νέα Διατλαντική Ατζέντα (ΝΔΑ) που εγκρίθηκε στις 3 Δεκεμβρίου 1995 στη Μαδρίτη και το αντίστοιχο κοινό πρόγραμμα δράσης ΕΕ- ΗΠΑ,

- έχοντας υπόψη τη Δήλωση του Σικάγο για τον Διατλαντικό Επιχειρηματικό Διάλογο (ΔΕΔ) (9 Νοεμβρίου 1996) και τα αποτελέσματα της Διάσκεψης του ΔΕΔ στις 6-7 Νοεμβρίου 1997 στη Ρώμη,

- έχοντας υπόψη τα αποτελέσματα των Διασκέψεων Κορυφής ΕΕ/ΗΠΑ της 16ης Δεκεμβρίου 1996, της 28ης Μαΐου 1997 και της 5ης Δεκεμβρίου 1997, καθώς και τις προηγηθείσες εκθέσεις της Ομάδας Αξιωματούχων,

- έχοντας υπόψη τα αποτελέσματα της Διάσκεψης της Νέας Διατλαντικής Ατζέντας με θέμα «Γεφυρώνοντας τον Ατλαντικό: Δεσμοί μεταξύ των λαών» που πραγματοποιήθηκε στις 5-6 Μαΐου 1997 στην Ουάσιγκτων,

- έχοντας υπόψη τη δήλωση του ΠΟΕ στις 13 Δεκεμβρίου 1996 στη Σιγκαπούρη,

- έχοντας υπόψη τα ψηφίσματά του, στις 20 Νοεμβρίου 1997, σχετικά με τη Νέα Διατλαντική Ατζέντα (σχέσεις ΕΕ-ΗΠΑ) ((ΣΠ της ημερομηνίας αυτής, Μέρος ΙΙ, σημείο 4)), στις 15 Μαΐου 1997, σχετικά με την αναστολή της διαδικασίας διευθέτησης διενέξεων του ΠΟΕ σε ό,τι αφορά το νόμο Helms-Burton ((ΕΕ C 167 της 2.6.1997, σελ. 150)), και, στις 18 Σεπτεμβρίου 1997, σχετικά με τις διαπραγματεύσεις μεταξύ της Επιτροπής και της κυβέρνησης των ΗΠΑ για το νόμο Helms-Burton ((ΕΕ C 304 της 16.10.1997, σελ. 116)),

- έχοντας υπόψη το άρθρο 148 του Κανονισμού του,

- έχοντας υπόψη την έκθεση της Επιτροπής Εξωτερικών Οικονομικών Σχέσεων και την γνωμοδότηση της Επιτροπής Πολιτισμού, Νεότητας, Παιδείας και Μέσων Ενημέρωσης (A4-0403/97),

Α. εκτιμώντας ότι οι σχέσεις μεταξύ της ΕΕ και των ΗΠΑ πρέπει να βασίζονται σε κοινά συμφέροντα στον οικονομικό, πολιτικό και στον τομέα της ασφάλειας, στην οικολογική βιώσιμη ανάπτυξη και κοινωνική συνοχή, καθώς και σε μια κοινή αντίληψη περί ευθυνών, εξαρτήσεων και αναγκών σε παγκόσμια κλίμακα,

Β. εκτιμώντας ότι η ΕΕ και οι ΗΠΑ μοιράζονται κοινές αξίες, όπως η δημοκρατία, τα ανθρώπινα δικαιώματα, η οικονομική φιλοσοφία, η κοινωνική σταθερότητα, η μέριμνα για το περιβάλλον και η πολιτισμική κυριαρχία, όπως επίσης και η κοινή πολιτική ασφάλειας,

Γ. εκτιμώντας ότι η διατλαντική σχέση είναι μια από τις πιο ειλικρινείς και ανεξάρτητες σχέσεις στον κόσμο και αποτελεί, και για τους δύο εταίρους, τον πιο σημαντικό οικονομικό δεσμό από την άποψη του εμπορίου, των επενδύσεων και των ανταλλαγών τεχνολογίας,

Δ. εκτιμώντας ότι όλοι αυτοί είναι παράγοντες που καθιστούν αναγκαία τη διατήρηση και στο μέλλον στενών σχέσεων μεταξύ της ΕΕ και των ΗΠΑ παρά τις μεταβαλλόμενες σχέσεις στον κόσμο και τη μετατόπιση των εμπορικών ρευμάτων και των οικονομικών δραστηριοτήτων από την περιοχή του Ατλαντικού στην Ασία,

Ε. ότι η συνεργασία στους τομείς της έρευνας και της τεχνολογίας έχει θεμελιώδη σημασία για την ανάπτυξη του εμπορίου και των επενδύσεων τόσο στις ΗΠΑ όσο και στην ΕΕ,

ΣΤ. εκτιμώντας ότι, λόγω του συνεχώς και πιο περίπλοκου χαρακτήρα και της μεγαλύτερης αβεβαιότητας σε ό,τι αφορά την ασφάλεια, καθώς και λόγω των αλλαγών που επήλθαν σε ό,τι αφορά τα πρότυπα παγκοσμίου και περιφερειακού εμπορίου και επενδύσεων, αυτός ο δεσμός δεν μπορεί πλέον να θεωρείται δεδομένος και πρέπει να ενισχυθεί με ενεργό τρόπο,

Ζ. εκτιμώντας ότι η αυτόματη ταύτιση των συμφερόντων των ΗΠΑ με τα συμφέροντα της Δυτικής Ευρώπης έχει παρέλθει, ότι η εμπορική πολιτική των ΗΠΑ, μετά τον ψυχρό πόλεμο, χαρακτηρίζεται από μία σκληρότερη στάση και βασίζεται περισσότερο απ´ ό,τι προηγουμένως σε αρχές όπως «το δίκαιο εμπόριο», η αμοιβαιότητα, η περιφερειοποίηση και η μονομέρεια,

Η. έχοντας υπόψη ότι διατλαντική συνεργασία προϋποθέτει ισότιμους εταίρους και ότι πρέπει να λαμβάνονται δεόντως υπόψη οι πολιτικές, πολιτισμικές, κοινωνικές και οικονομικές ιδιαιτερότητες και των δύο πλευρών,

Θ. εκτιμώντας ότι οι κυριότεροι στόχοι της διατλαντικής συνεργασίας πρέπει να είναι η ενίσχυση της παγκόσμιας ασφάλειας και η διάδοση των οικονομικών πλεονεκτημάτων όχι μόνο υπέρ των επιχειρήσεων αλλά επίσης υπέρ των εργαζομένων και των καταναλωτών σε ένα υγιές περιβάλλον,

Ι. εκτιμώντας ότι υπάρχει βασική ανάγκη για μία συνεκτική εμπορική πολιτική της ΕΕ δεδομένου ότι η νέα διεθνής οικονομική ατζέντα ενστερνίζεται την απελευθέρωση του εμπορίου, οραματιστικού και ανθρώπινου χαρακτήρα, προκειμένου οι Διατλαντικές Σχέσεις να βελτιωθούν ακόμη πιο αποτελεσματικά,

Γενικά

1. πιστεύει ότι η οικονομική ισχύς της ΕΕ και των ΗΠΑ τους καθιστά ιδιαίτερα υπεύθυνους σε παγκόσμιο επίπεδο, κυρίως σε ό,τι αφορά τη διατήρηση και την ανάπτυξη των βασικών προτύπων στους τομείς των θεμελιωδών ανθρωπίνων δικαιωμάτων και της προστασίας του περιβάλλοντος, της τήρησης του διεθνούς δικαίου, της ενίσχυσης του εκδημοκρατισμού των διεθνών θεσμικών οργάνων και της συμμετοχής των αναπτυσσομένων χωρών στο παγκόσμιο οικονομικό σύστημα[semigr ]

2. πιστεύει ότι οι σχέσεις ΕΕ/ΗΠΑ έχουν επιπτώσεις μείζονος σημασίας για τη ζωή των πολιτών κυρίως στον τομέα της απασχόλησης, αλλά και σε ό,τι αφορά την ποιότητα της ζωής και του πολιτισμού, και ότι οι κοινοβουλευτικές αρχές που αντιπροσωπεύουν το σύνολο των πολιτών οφείλουν να διαδραματίσουν σημαντικό ρόλο όσον αφορά τον προσανατολισμό αυτών των πρωτοβουλιών[semigr ]

3. χαιρετίζει την έγκριση της Νέας Διατλαντικής Ατζέντας (ΝΔΑ) η οποία, θέτοντας προτεραιότητες για ένα κοινό πρόγραμμα εργασίας στους κυριότερους τομείς συνεργασίας, συνέβαλε στο να αποκτήσουν οι διατλαντικές σχέσεις στερεότερη βάση και να επικεντρωθούν οι προσπάθειες σε μια πιο πραγματιστική ατζέντα[semigr ]

4. παρατηρεί ότι η ΝΔΑ είναι ένα ζωντανό κείμενο που δίνει τη δυνατότητα για συνεχή παρακολούθηση των εξελίξεων και της προόδου και τον εκσυγχρονισμό των προτεραιοτήτων[semigr ] υποστηρίζει το Κοινό Πρόγραμμα Δράσης ΕΕ/ΗΠΑ το οποίο περιλαμβάνει τις αρχές και τα μέσα για την επίτευξη των στόχων της ΝΔΑ[semigr ]

5. παρατηρεί επιπλέον ότι οι ανειλημμένες δεσμεύσεις και οι κοινές δράσεις της νέας Διατλαντικής Εταιρικής Σχέσης πρέπει να αποδώσει τον επόμενο χρόνο καρπούς για τους πολίτες τόσο της Ευρώπης όσο και της των ΗΠΑ[semigr ] μέχρις στιγμής ο ρυθμός υλοποίησης ήταν άνισος[semigr ]

6. χαιρετίζει το γεγονός ότι η ΝΔΑ καλύπτει ένα ευρύ φάσμα πολιτικών, κοινωνικών και οικονομικών πρωτοβουλιών και ενισχύει την συνολική προσέγγισητου Διατλαντικού Χώρου ΕΕ-ΗΠΑ[semigr ]

7. επισημαίνει ότι η ευθύνη της ΕΕ και των ΗΠΑ επικεντρώνεται στην προσπάθειά τους να αξιοποιηθεί η οικονομική τους ισχύς προς όφελος των άλλων λαών και εθνών και ότι η νέα διμερής Ατζέντα πρέπει να συμβάλει στην σταθερότητα και την ανάπτυξη του πολυμερούς συστήματος[semigr ] καλεί όλες τις πλευρές, συμπεριλαμβανομένου του Κογκρέσσου των Ηνωμένων Πολιτειών, να αντιμετωπίσουν με σοβαρότητα αυτή την πρόκληση[semigr ]

8. θεωρεί ότι η διαδικασία της ΝΔΑ πρέπει να αποκτήσει μεγαλύτερη προτεραιότητα, ιδίως μέσω της εκπόνησης προγραμμάτων για τις πρωτοβουλίες της, παρέχοντας με τον τρόπο αυτό την δυνατότητα στους ενδιαφερόμενους να συμβάλουν έγκαιρα στη διαδικασία[semigr ]

9. παρατηρεί ότι η διαπραγματευτική διαδικασία, συμπεριλαμβανομένων των διαπραγματεύσεων για τις «διοικητικές ρυθμίσεις» και τα παρόμοια, πρέπει να παρακολουθούνται εκ του σύνεγγυς από κοινοβουλευτικά όργανα[semigr ] αναγνωρίζει ότι τα ζητήματα της δημοκρατικής νομιμότητας θα καταστούν σημαντικότατα καθώς προωθούνται συνεχώς και περισσότερο η οικονομική αλληλεξάρτηση και η κανονιστική σύγκλιση μεταξύ των δύο πλευρών του Ατλαντικού[semigr ] εκτιμά ότι πριν από την εγκαθίδρυση ενός διατλαντικού κοινού χώρου πρέπει να προηγηθεί μεγάλη κοινοβουλευτική συζήτηση[semigr ]

10. ζητεί από την Επιτροπή να υποβάλλει κατ' έτος στο Ευρωπαϊκό Κοινοβούλιο έκθεση στην οποία θα παρέχει επισκόπηση των διαφόρων τρεχουσών συμφωνιών και δράσεων στο πλαίσιο της ΝΔΑ[semigr ]

11. αναγνωρίζει το σημαντικό ρόλο που διαδραματίζουν τα όργανα του Κοινοβουλίου και του Κογκρέσου των ΗΠΑ, ιδίως η αντιπροσωπεία του Κοινοβουλίου για τις σχέσεις με τις Ηνωμένες Πολιτείες και η αντιπροσωπεία της Αμερικανικής Βουλής των Αντιπροσώπων, σε ό,τι αφορά την ενίσχυση της συνεργασίας μεταξύ των δύο πλευρών και υπογραμμίζει τη δήλωση των προέδρων της 47ης διακοινοβουλευτικής συνεδρίασης αυτών των δύο αντιπροσωπειών, η οποία διεξήχθη στην Ουάσιγκτον στις 22 και 23 Σεπτεμβρίου 1997, δήλωση στην οποία επεσημάνθη ότι επετεύχθη συμφωνία επί των ακόλουθων σημείων:

α) Διατλαντικός Επιχειρηματικός Διάλογος (ΔΕΔ)[semigr ]

β) διεθνής εγκληματικότητα, ναρκωτικά και τρομοκρατία[semigr ]

γ) διεύρυνση του ΝΑΤΟ και της ΕΕ[semigr ]

δ) ανάλυση του κόστους/ωφέλειας πριν από την επιβολή οικονομικών κυρώσεων και αποκλεισμού[semigr ]

ε) δημόσιες προμήθειες[semigr ]

στ) νομοθεσία περί ανταγωνισμού και καρτέλ

ζ) «people - to - people - links»[semigr ]

12. αναγνωρίζει τον πρωτοποριακό ρόλο που διαδραμάτισε το Δίκτυο Διατλαντικής Πολιτικής (ΔΔΠ) για τον προσδιορισμό της εννοίας της Νέας Διατλαντικής Εταιρικής Σχέσης[semigr ]

13. χαιρετίζει με θέρμη τον σημαντικό ρόλο που διαδραμάτισαν σε αυτό το θέμα οι διάφοροι Διάλογοι, όπως η Διατλαντική Πρωτοβουλία Μικρών Επιχειρήσεων (ΔΠΜΕ), ο Διατλαντικός Επιχειρηματικός Διάλογος (ΔΕΔ), ο Διατλαντικός Διάλογος της Κοινωνίας των Πολιτών (ΔΔΚΠ) και ο Διατλαντικός Διάλογος Εργαζομένων[semigr ]

14. τονίζει ιδιαίτερα τη σημασία του ΔΕΔ εφόσον έχει συμβάλει επιτυχώς στη σύναψη συμφωνιών όπως π.χ. η Συμφωνία Αμοιβαίας Αναγνώρισης (ΣΑΑ), που προσυπεγράφη στη Διάσκεψη G7 στο Ντένβερ το 1997,

15. επισημαίνει ότι συμφωνίες οι οποίες έχουν συζητηθεί στο γενικό πλαίσιο της ΝΔΑ (Νέας Διατλαντικής Ατζέντας), περιλαμβανομένων του ΔΕΔ (Διατλαντικού Επιχειρηματικού Διαλόγου), της ΔΠΜΕ (Διατλαντικής Πρωτοβουλίας Μικρών Επιχειρήσεων), του ΔΔΚΠ (Διατλαντικού Διαλόγου της Κοινωνίας των Πολιτών) και του ΔΔΕ (Διατλαντικού Διαλόγου Εργαζομένων), και Συμφωνίες Αμοιβαίας Αναγνώρισης (ΣΑΑ) δεν πρέπει να περιορίζουν τη νομική επεξεργασία εμπορικών νόμων, συμφωνιών και ρυθμίσεων, καθώς και τις σχετικές κοινοβουλευτικές διαβουλεύσεις[semigr ]

16. επιδοκιμάζει τις κοινές δηλώσεις της Διάσκεψης Κορυφής ΕΕ-ΗΠΑ στις 5 Δεκεμβρίου 1997 επί των ακολούθων θεμάτων:

α) ηλεκτρονικό εμπόριο: όπου αναγνωρίζεται η σημασία του ηλεκτρονικού εμπορίου ως σημαντικής κινητήριας δύναμης για ανάπτυξη και νέες ευκαιρίες, και το οποίο ενθαρρύνει τον ανοικτό διάλογο μεταξύ των κυβερνήσεων και του ιδιωτικού τομέα σε διεθνές επίπεδο, προκειμένου να δημιουργηθεί προβλέψιμο νομικό και εμπορικό περιβάλλον για την μέσω του Internet διεξαγωγή επιχειρηματικών δραστηριοτήτων[semigr ] το οποίο περιλαμβάνει επίσης συμφωνίες για την ταχύτερη δυνατή επικύρωση και εφαρμογή της WIPO Copyright Treaty και της WIPO Performances and Phonograms Treaty, καθώς και για τη διασφάλιση της αποτελεσματικής προστασίας του ιδιωτικού τομέα όσον αφορά την επεξεργασία δεδομένων προσωπικού χαρακτήρα σε διεθνή δίκτυα πληροφόρησης, καθώς και για τη δημιουργία διεθνούς συστήματος με κατάλληλη πρόσβαση για καταχώρηση, κατανομή και διαχείριση δεδομένων του Internet,

β) Ουκρανία, όπου τα μέρη αναγνωρίζουν ότι η ανάπτυξη της Ουκρανίας ως ευημερούσης δημοκρατίας αποτελεί σημαντική συνιστώσα για την ευρωπαϊκή σταθερότητα και ασφάλεια,

γ) συνεργασία στο ρυθμιστικό τομέα: τα μέρη συμφωνούν να ενισχύσουν, όπου αυτό είναι δυνατόν, τη συνεργασία στους τομείς της διαβούλευσης στις προκαταρκτικές φάσεις της εκπόνησης ψηφισμάτων, της μεγαλύτερης αμοιβαίας χρήσης τεχνικών πόρων και εμπειρογνωμοσύνης και της εναρμόνισης των ρυθμιστικών απαιτήσεων ή της αμοιβαίας αναγνώρισης[semigr ]

17. τονίζει ότι το Ευρωπαϊκό Κοινοβούλιο είναι ελεύθερο να συμπληρώσει τον κατάλογο των προαναφερθέντων θεμάτων ενόψει της Ατζέντας για την επόμενη Διάσκεψη Κορυφής ΕΕ-ΗΠΑ[semigr ]

Διμερή ζητήματα

18. θεωρεί ότι η ΕΕ και οι ΗΠΑ πρέπει να στοχεύουν στην θέσπιση ενός Διατλαντικού Οικονομικού Χώρου εξασφαλίζοντας την πρόοδο προς μια πραγματική πρόσβαση στην αγορά και στις δύο πλευρές του Ατλαντικού[semigr ] η νέα Διατλαντική Αγορά που θα προκύψει στο πλαίσιο της ΝΔΑ, πρέπει να διέπεται από τις υψηλότερες δυνατές προδιαγραφές για την προστασία του περιβάλλοντος και των καταναλωτών και να περιλαμβάνει την ανάλογη κοινωνική διάσταση[semigr ] στο πλαίσιο αυτό, υπενθυμίζει ότι αμφότερες οι πλευρές πρέπει να τηρήσουν τη δέσμευσή τους και να τροποποιήσουν τις κατευθυντήριες γραμμές του ΟΟΣΑ (1977) σχετικά με τα πολυμερή σταθερότυπα στους τομείς της εργασίας και του περιβάλλοντος[semigr ]

19. επισημαίνει, με αφορμή τη διάσταση απόψεων μεταξύ των ΗΠΑ και της ΕΕ, μεταξύ άλλων, σχετικά με τις εισαγωγές από τις ΗΠΑ ορμονούχου κρέατος, πουλερικών και γενετικά τροποποιημένου αραβόσιτου, τη σημασία της συμφωνίας μεταξύ ΗΠΑ και ΕΕ όσον αφορά την τήρηση των επισιτιστικών προδιαγραφών,

20. επισημαίνει επίσης την ανάγκη σύναψης συμφωνιών για τη μείωση των τελωνειακών δασμών που εφαρμόζονται στα μάλινα υφάσματα και ενδύματα, δεδομένου ότι αποτελούν σημαντικό εμπόδιο για τις εισαγωγές κοινοτικών κλωστοϋφαντουργικών προϊόντων[semigr ]

21. τονίζει τη σημασία μιας συνολικής οπτικής, ενός πλαισίου, ενός χάρτη, ενός χρονοδιαγράμματος και μιας καταληκτικής προθεσμίας για την ολοκλήρωση της «Νέας Διατλαντικής Αγοράς» συμπεριλαμβανομένου ενός μηχανισμού πολιτικής διαβούλευσης με το Ευρωπαϊκό Κοινοβούλιο[semigr ]

22. θεωρεί σημαντικό το να διευρυνθεί η σημερινή κοινή μελέτη για τους εμπορικούς φραγμούς ώστε να διερευνήσει, με βάση τα οικονομικά μοντέλα, την πιθανή επίπτωση της Νέας Διατλαντικής Αγοράς, αλλά ανησυχεί για το γεγονός ότι (πέραν των δηλώσεων αρχών) οι ΗΠΑ διατηρούν τους εμπορικούς φραγμούς σε όλους σχεδόν τους τομείς της οικονομίας, όπως απέδειξε και πάλι η Επιτροπή στη 13η έκθεσή της, τον Ιούλιο του 1997, σχετικά με τα εμπόδια που παρεμβάλλουν οι ΗΠΑ στο εμπόριο και στις επενδύσεις[semigr ]

23. τονίζει τη σπουδαιότητα των Συμφωνιών Αμοιβαίας Αναγνώρισης (ΣΑΑ), της 20ής Ιουνίου, ως ουσιαστικού μέσου αναζωογόνησης του διμερούς εμπορίου, πιέζει για την έγκαιρη ολοκλήρωσή τους, συμπεριλαμβανομένης της διαβούλευσης με το Ευρωπαϊκό Κοινοβούλιο, και τονίζει την ανάγκη επέκτασης της γενικής συνεργασίας σε ρυθμιστικά θέματα[semigr ]

24. παρατηρεί ότι οι Συμφωνίες Αμοιβαίας Αναγνώρισης αποτελούν απλώς ένα μέσο για τη βελτίωση του διατλαντικού εμπορίου και ότι προς το σκοπό αυτό θα πρέπει να αξιοποιηθεί μια ολόκληρη σειρά δυνατοτήτων[semigr ] οι Συμφωνίες Αμοιβαίας Αναγνώρισης πρέπει να εφαρμόζονται ταχέως και η διαδικασία αυτή θα πρέπει να ελέγχεται προσεκτικά και να χαρακτηρίζεται από διαφάνεια[semigr ] η Επιτροπή θα πρέπει να υποβάλλει στο Ευρωπαϊκό Κοινοβούλιο τακτικές εκθέσεις προόδου σε ό,τι αφορά την εν λόγω διαδικασία[semigr ]

25. θεωρεί ότι η στενότερη πολιτική και οικονομική συνεργασία ΕΕ/ΗΠΑ με την ανάπτυξη κοινών προσεγγίσεων τόσο στην οικονομική πολιτική όσο και στα ρυθμιστικά προβλήματα θα απαιτήσει τη δημιουργία συνολικού θεσμικού πλαισίου (π.χ. συνθήκη) μεταξύ των δύο εταίρων, με περισσότερη διακοινοβουλευτική συνεργασία[semigr ]

26. θεωρεί ότι η ΝΔΑ (και ειδικότερα ο ΔΕΔ και η ΔΠΜΕ) συνιστούν τα κατάλληλα φόρα για την αναζήτηση λύσεων σε ό,τι αφορά κάποιους συγκεκριμένους εμπορικούς και επενδυτικούς φραγμούς[semigr ] πρέπει να αναληφθούν νέες πρωτοβουλίες στους τομείς εκείνους που αναδεικνύονται ως κρίσιμοι για το μέλλον, όπως είναι η κοινωνία των πληροφοριών, τα δικαιώματα πνευματικής ιδιοκτησίας, το εμπόριο ηλεκτρονικών ειδών, η προστασία των δεδομένων, οι επενδύσεις στα μέσα ενημέρωσης, οι κανόνες για τις νέες υπηρεσίες (όπως λ.χ. οι τεχνολογίες κρυπτογράφησης)[semigr ] πρέπει επίσης να αναληφθούν πρωτοβουλίες για τη βιομηχανική προστασία των σχεδίων και των τύπων υφασμάτων, με σκοπό να εξασφαλισθεί η εφαρμογή της συμφωνίας TRIPS της ΠΟΕ για θέματα καταγραφής και ελέγχου των σχεδίων και των τύπων των υφασμάτων[semigr ]

27. παρατηρεί ότι οι επικοινωνίες, το Iντερνέτ, η τεχνολογία των πληροφοριών και ο κυβερνοχώρος μεταβάλλουν τον κόσμο μας και τους τρόπους με τους οποίους εμπορευόμαστε, ζούμε και εργαζόμαστε[semigr ] ζητεί η Οικουμενική Πρόσβαση να αποτελέσει μέρος της διμερούς/πολυμερούς ατζέντας, και θεωρεί ότι οι πολίτες τότε μόνο θα μπορούν να αξιοποιούν πλήρως τα οφέλη της κοινωνίας των πληροφοριών, όταν δηλαδή εξασφαλίζεται αυτή η Οικουμενική Πρόσβαση[semigr ]

28. αποδοκιμάζει εντόνως τις επιπτώσεις ετεροδικίας της αμερικανικής νομοθεσίας Helms-Burton και d' Amato και υποστηρίζει τη διαδικασία διευθέτησης διενέξεων του ΠΟΕ που δρομολόγησε η ΕΕ[semigr ] εάν η «κατανόηση» στην οποία συμφώνησαν η ΕΕ και οι ΗΠΑ στις 11 Απριλίου 1997, δεν οδηγήσει σε λύση, η ΕΕ θα πρέπει να επαναλάβει τη διαδικασία του ΠΟΕ[semigr ]

29. θεωρεί ότι πρέπει να ληφθούν θετικά μέτρα προκειμένου να διευκολυνθεί η πρόσβαση στην αγορά των ΗΠΑ για τα ευρωπαϊκά οπτικοακουστικά προϊόντα[semigr ] διαπιστώνει ότι η αμερικανική αγορά οπτικοακουστικών προϊόντων αποτελεί μια αυτάρκη αγορά η οποία καταναλίσκει 3% μόνο μη αμερικανικών προϊόντων και εκφράζει την ανησυχία του για την ανισορροπία των συναλλαγών ΗΠΑ/ΕΕ στον οπτικοακουστικό τομέα, η οποία οφείλεται σε διαρθρωτικούς λόγους και στους de facto φραγμούς[semigr ] εκτιμά ότι η ανισορροπία αυτή συνιστά απειλή για τον ευρωπαϊκό πολιτισμό και για τον πλουραλισμό στις ΗΠΑ και την ΕΕ και ότι αυτά τα προβλήματα πρέπει να καταστούν βασικό σημείο αναφοράς στις διαπραγματεύσεις μεταξύ των μερών[semigr ]

30. εκτιμά ότι οι ΗΠΑ και η ΕΕ, στις εμπορικές τους συναλλαγές με χώρες εις βάρος των οποίων έχουν επιβληθεί κυρώσεις από τα Ηνωμένα Έθνη, θα πρέπει να θέτουν, κατά το δυνατόν, κάποιο όριο ούτως ώστε να αποτρέπεται η κακή εκμετάλλευση εκ μέρους των χωρών αυτών των διαφορών τους, να μην τίθεται σε κίνδυνο η διεθνής ασφάλεια και να μην δημιουργούνται άνισες ευκαιρίες για τον εμπορικό και το βιομηχανικό τομέα στις ΗΠΑ και στην ΕΕ[semigr ]

31. τονίζει ότι τα προβλήματα στις διμερείς σχέσεις, και ιδίως οι τριβές στον εμπορικό τομέα, δεν επηρεάζουν σημαντικά την συνολική εντυπωσιακή ανάπτυξη των οικονομικών σχέσεων και θα πρέπει να επιλυθούν με άμεσες διαπραγματεύσεις και, ως τελικό μέσο, δια της διαδικασίας διευθέτησης των διενέξεων του ΠΟΕ, με αμοιβαία δέσμευση και των δύο πλευρών να σεβαστούν πλήρως τις αποφάσεις του ΠΟΕ[semigr ]

32. υποστηρίζει τις προσπάθειες για την καταπολέμηση του διεθνούς εγκλήματος, της τρομοκρατίας και του λαθρεμπορίου ναρκωτικών μέσω νέων διαδικασιών δίωξης υπόπτων, τη βελτίωση των συμφωνιών έκδοσης και την κατάσχεση περιουσιακών στοιχείων που αποκτήθηκαν με εγκληματικούς τρόπους[semigr ] αυτές οι διαδικασίες πρέπει να σέβονται τις αρχές που ορίζει η Ευρωπαϊκή Σύμβαση των Δικαιωμάτων του Ανθρώπου[semigr ]

Πολυμερή ζητήματα

33. υπενθυμίζει ότι η οικονομική και εμπορική σχέση ΕΕ/ΗΠΑ είναι αποφασιστικής σημασίας για την ουσιαστική λειτουργία και την περαιτέρω ανάπτυξη ενός ανοικτού, πολυμερούς ρυθμισμένου εμπορικού συστήματος στο πλαίσιο του ΠΟΕ[semigr ]

34. τονίζει τη θεμελιώδη σημασία, τόσο για την ΕΕ όσο και για τις ΗΠΑ, των μελλοντικών δραστηριοτήτων του ΠΟΕ, μεταξύ των οποίων η πλήρης εφαρμογή του Γύρου της Ουρουγουάης και των προτεραιοτήτων που συνεπάγεται, καθώς επίσης η ουσιαστική πρόοδος στα «νέα ζητήματα» (εμπόριο και ανταγωνισμός/επενδύσεις/ περιβάλλον/βασικοί εργατικοί κανόνες) και θεωρεί ότι η ΕΕ και οι ΗΠΑ πρέπει να αναπτύξουν μια κοινή προσέγγιση στα θέματα αυτά[semigr ]

35. επισημαίνει ότι η σχέση μεταξύ εμπορίου/επενδύσεων και εθνικής ασφάλειας/οικονομικών κυρώσεων πρέπει επίσης να συζητηθεί εντός του ΠΟΕ με σκοπό να διερευνηθούν οι δυνατότητες για πολυμερείς προσεγγίσεις[semigr ] πρέπει να εκπονηθεί μελέτη για το θέμα αυτό εντός του ΠΟΕ και επίσης, πιθανώς, στο πλαίσιο του ΟΟΣΑ[semigr ]

36. θεωρεί ότι η κοινή γνώμη (τόσο στην ΕΕ όσο και στις ΗΠΑ) απαιτεί καλύτερη ενημέρωση για τις δραστηριότητες του ΠΟΕ και ότι θα εξυπηρετηθεί καλύτερα η υπόθεση της διαφάνειας και της δημοκρατίας από την σύσταση μιας συμβουλευτικής κοινοβουλευτικής συνέλευσης στο πλαίσιο του ΠΟΕ[semigr ]

37. θεωρεί ότι τόσο οι ευρωπαϊκές όσο και οι αμερικανικές αρχές, κατά τις διεθνείς διασκέψεις τους, οφείλουν να υποβάλλουν κοινές προτάσεις όσον αφορά τα δικαιώματα του ανθρώπου στην εργασία, στα πλαίσια της ΔΟΕ και του ΠΟΕ[semigr ]

38. υπενθυμίζει ότι η παγκόσμια ασφάλεια και η εμπορική πολιτική συνδέονται συνεχώς και στενότερα και ότι η εταιρική σχέση ΕΕ/ΗΠΑ, που εμπεριέχει και τις δύο αυτές διαστάσεις, πρέπει να αναζητήσει νέους συμβιβασμούς και αμοιβαίες συμφωνίες που θα αποτελέσουν στη συνέχεια πηγή έμπνευσης για πολυμερείς διακανονισμούς[semigr ]

39. πιστεύει ότι η σύναψη προτιμησιακών οικονομικών συμφωνιών μεταξύ ΕΕ και ΗΠΑ περικλείει τον κίνδυνο υπονόμευσης του ανοικτού πολυμερούς συστήματος και του ΠΟΕ[semigr ] ότι η ΕΕ πρέπει να ενθαρρύνει της Ηνωμένες Πολιτείες να ευνοήσουν τις πολυμερείς προσεγγίσεις εις βάρος της περιφερειακότητας[semigr ]

40. θεωρεί ότι τόσο η ΗΠΑ όσο και η ΕΕ οφείλουν να ενθαρρύνουν μία πολυμερή διάσκεψη με αντικείμενο συμφωνίες περιφερειακού εμπορίου και εν γένει προτιμησιακές ρυθμίσεις[semigr ]

41. επισημαίνει ότι οι συμφωνίες για την τεχνολογία των πληροφοριών και για τις βασικές τηλεπικοινωνιακές υπηρεσίες αποτελούν καλά παραδείγματα κοινής πρωτοπορίας της ΕΕ και των ΗΠΑ και διασφάλισης της ευνοϊκής έκβασης σε πολυμερές επίπεδο[semigr ]

42. ζητεί αποσαφήνιση των κατευθύνσεων του ΠΟΕ όσον αφορά τις περιοχές ελευθέρου εμπορίου και τους κανόνες προέλευσης[semigr ]

43. τονίζει ότι η καλή διακυβέρνηση στο νέο κόσμο ανεξάρτητων πολιτών θα πάρει νέα μορφή στο μέλλον[semigr ] κατά συνέπεια, οι νέες συμφωνίες εμπορίου πρέπει να παρακολουθούν εκ του σύνεγγυς τις εξελίξεις και να συμβάλουν στη βελτιστοποίηση αυτής της διακυβέρνησης σε κράτη και διεθνείς οργανισμούς (ιδιαίτερα ρόλοι για δίκαιη και επαρκή εκπροσώπηση)[semigr ]

44. υπενθυμίζει, ότι με τη νέα παγκόσμια τάξη και με ολοένα και στενότερα συνδεδεμένες οικονομίες και πλαίσια ασφάλειας, οι υπεύθυνες πολιτικές για τις λιγότερο αναπτυγμένες χώρες καθίστανται κρίσιμο εργαλείο για την παγκόσμια σταθερότητα και για την προώθηση της αμοιβαίας οικονομικής ανάπτυξης, και ότι επομένως οι πολυμερείς συμφωνίες χρειάζεται να λάβουν υπόψη αυτές τις διαρθρωτικές διαφορές[semigr ]

45. εκτιμά ότι η δράση των Μη Κυβερνητικών Οργανώσεων (ΜΚΟ) έχει καταστεί βασικό συστατικό της κοινωνικής μας ευθύνης[semigr ] επομένως, η λήψη αποφάσεων στον ΠΟΕ πρέπει να χαρακτηρίζεται από ικανοποιητική διαφάνεια ούτως ώστε να διευκολύνεται η ελεγκτική αυτή αποστολή τους (των ΜΚΟ)[semigr ]

46. υπενθυμίζει ότι, αν και οι αγροτικές πολιτικές αποτελούν παραδοσιακά τον δυσκολότερο τομέα στις διατλαντικές σχέσεις, μετά την ολοκλήρωση του Γύρου της Ουρουγουάης και τις μεταρρυθμίσεις της ΚΑΠ των τελευταίων ετών, φαίνεται να έχει αναπτυχθεί μία περισσότερο αρμονική σχέση[semigr ] ωστόσο, αμφισβητούμενα θέματα εγείρονται και πάλι σε αυτό τον τομέα και επισημαίνεται η αναγκαιότητα καταβολής νέων προσπαθειών ενόψει των νέων διαπραγματεύσεων στα πλαίσια του ΠΟΕ, που προβλέπονται για το 1999[semigr ]

47. ζητεί να αναληφθεί κοινή πρωτοβουλία ΕΕ-ΗΠΑ για ένα νέο γύρο διαπραγματεύσεων του ΠΟΕ[semigr ]

Κτίζοντας γέφυρες

48. επισύρει την προσοχή στην έννοια της «γεφύρωσης του Ατλαντικού» που συνεπάγεται αρχές για τη σύσφιξη των κοινωνικών, πολιτιστικών, επιστημονικών, εκπαιδευτικών και εμπορικών δεσμών μεταξύ των λαών και των διαφόρων περιφερειών της διατλαντικής κοινότητας[semigr ]

49. αναγνωρίζει την ανεκτίμητη συμβολή του ΔΕΔ στη διατύπωση συγκεκριμένων συστάσεων για την αντιμετώπιση των εμποδίων στο διατλαντικό εμπόριο και τις εκατέρωθεν επενδύσεις[semigr ] καθιέρωσε νέο κλίμα συνεργασίας μεταξύ των επιχειρήσεων και στις δύο όχθες του Ατλαντικού μέσω της αποκλειστικής αντιμετώπισης συγκεκριμένων ζητημάτων[semigr ]

50. αναγνωρίζει τον σημαντικό ρόλο της ανάπτυξης της Διατλαντικής Πρωτοβουλίας Μικρών Επιχειρήσεων στη δημιουργία συνεργατικού κλίματος υπέρ των ΜΜΕ, οι οποίες αποτελούν τη μεγαλύτερη πηγή απασχόλησης[semigr ]

51. αναγνωρίζει τον σημαντικό ρόλο του Διατλαντικού Διαλόγου Εργαζομένων στην ενεργή παρακολούθηση του έργου της ΝΔΑ στο θέμα της απασχόλησης και στα κοινωνικά εν γένει θέματα σε σχέση με την επέκταση του εμπορίου, των επενδύσεων και των ευκαιριών για απασχόληση και στις δύο πλευρές του Ατλαντικού[semigr ]

52. αναγνωρίζει επιπλέον την σπουδαιότητα της καθιέρωσης του Διατλαντικού Διαλόγου της Κοινωνίας των Πολιτών και της δέσμευσης που ανέλαβε να φέρει σε επαφή τις ενώσεις και τα ιδρύματα πολιτών από την ΕΕ και τις ΗΠΑ, στο πλαίσιο έργων οικονομικού και κοινωνικού χαρακτήρα για το κοινό καλό[semigr ]

53. αναγνωρίζει, τέλος, τον σημαντικό ρόλο της Διατλαντικής Υπηρεσίας Ανταλλαγής Πληροφοριών στο άνοιγμα και την διατήρηση σελίδας στο Ιντερνέτ όπου θα συγκεντρώνονται πληροφορίες για τις εταιρικές σχέσεις ΕΕ-ΗΠΑ και τα προγράμματα σε επίπεδο πολιτών[semigr ]

54. συμφωνεί να προωθηθεί με κοινή δράση η πολιτική και κοινωνική ανάπτυξη των ΧΚΑΕ, όπως είχε δηλωθεί στη Διάσκεψη Κορυφής ΕΕ/ΗΠΑ το 1995[semigr ]

55. υπογραμμίζει το γεγονός ότι η κοινωνία των πληροφοριών συνεπάγεται σοβαρές επιπτώσεις για τους διατλαντικούς δεσμούς στον επιχειρηματικό, κοινωνικό και ακαδημαϊκό τομέα[semigr ] αυτές οι επιπτώσεις συνίστανται στα αποτελέσματα των διαπραγματεύσεων όπως η ΙΤΑ και οι βασικές συμφωνίες για τις τηλεπικοινωνίες[semigr ] η ελευθερία της πληροφόρησης πρέπει να παραμείνει η βασική αρχή σ' αυτόν τον τομέα αλλά πρέπει να επινοηθεί μια συνεπής προσέγγιση ΕΕ/ΗΠΑ στις περιπτώσεις που χρειάζονται ρυθμιστικά μέτρα[semigr ]

56. τονίζει την ανάγκη ενίσχυσης των κοινοβουλευτικών δεσμών μεταξύ ΕΕ και ΗΠΑ και επιβεβαιώνει το ψήφισμά του της 17ης Σεπτεμβρίου 1992 στην παράγραφο 36 του οποίου ζητούσε «να βελτιωθούν οι επαφές μεταξύ των οργάνων και των θεσμών που εμπλέκονται στη νομοθετική διαδικασία (...) ((ΕΕ C 284 της 2.11.1992, σελ. 134)) ένας τέτοιος διάλογος θα προσφέρει επίσης τη δυνατότητα για επαρκείς επαφές σε επίπεδο επιτροπών εμπειρογνωμόνων»[semigr ] η θέσπιση «Διατλαντικής Κοινοβουλευτικής σελίδας» στο Internet είναι το πρώτο βήμα προς αυτή την κατεύθυνση, όπως επίσης και η δημιουργία προγράμματος ανταλλαγών μεταξύ του Κογκρέσσου των ΗΠΑ αφενός και των μελών του προσωπικού και του προσωπικού των πολιτικών ομάδων του ΕΚ αφετέρου[semigr ]

57. πιστεύει ότι τα οικονομικά ζητήματα και στις δύο όχθες του Ατλαντικού πρέπει να εξετάζονται σε μια κοινή κοινοβουλευτική συνέλευση στο πλαίσιο του ΠΟΕ[semigr ] αυτή η συνέλευση θα καταστήσει δημοκρατικότερη την διαδικασία του ΠΟΕ[semigr ]

58. υπογραμμίζει ότι η συνεργασία στον τομέα της έρευνας και της ανάπτυξης έχει να διαδραματίσει κρίσιμο ρόλο στο πλαίσιο της περαιτέρω ανάπτυξης της κοινωνίας των πληροφοριών[semigr ] επιδοκιμάζει, επομένως, την αναμενόμενη προσυπογραφή της Συμφωνίας Επιστημονικής και Τεχνολογικής Συνεργασίας μεταξύ της ΕΕ και των ΗΠΑ, επέυκαιρία της Διάσκεψης ΕΕ-ΗΠΑ, στις 5 Δεκεμβρίου 1997 στην Ουάσιγκτον[semigr ]

59. επισύρει την προσοχή στο νέο δημοσιονομικό κονδύλι B7/6602 που δημιουργήθηκε και το οποίο αποσκοπεί στη χρηματοδότηση των δράσεων που περιέχονται στο παρόν ψήφισμα[semigr ]

60. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο, τις κυβερνήσεις των κρατών μελών καθώς και στην κυβέρνηση και το Κογκρέσσο των Ηνωμένων Πολιτειών.